text:
Gjornâi, radio, television. La vôs furlane no mancje tal panorame de comunicazion regjonâl. Pûr vint un leader di marcjât che al continue a fâ ploie e soreli.
Ma par podê incidi di plui, al coventarês zuiâ in atac e no in difese. Bandonant magari bataiis di retrovuardie e pontant di plui su cuistions che a van dretis te panze e tal cerviel de int. Il tierç apontament dal cicli di laboratoris che si è tignût ai 30 di Otubar a Rivis Darcjan, te sale consiliâr, in struc al à fat passâ chest messaç. A meti sot la lint il rapuart tra autonomie e comunicazion a jerin stâts clamâts tant che relatôrs Antonio Banchig, diretôr dal Novi Matajur, Mauro Missana di Onde Furlane, Roberto Pensa di La Vita Cattolica, Fulvio Romanin di Ensoul e il nestri diretôr de Patrie, Dree Valcic, ducj moderâts dal diretôr dal mensîl Il Friuli, Giovanni Bertoli.
O stin vivint in timps dulà che la cuistion economiche e je preminente su dut il rest, cussì come chê sanitarie e de scuele, par esempli. Alore, il teme de autonomie in gjenerâl nol rive a scjaldâ i cûrs come che a al è sucedût tal passât. La int in dì di vuê e cîr rispuestis sul lavôr che nol è, su pes tassis che a cressin, sul ospedâl che si trasforme. E compit de informazion duncje al devente leâ chescj problemis tra di lôr, fâ resonâ e provâ a prospetâ soluzions concretis che, vint une regjon a statût speciâl, si podaressin frontâ in maniere plui organiche e funzionâl.
I relatôrs a àn fat notâ che dal rest, pûr viodint un grues moviment a nivel internazionâl in fat di autonomiis e rivendicazion teritoriâls – il riferiment al va ae Scozie o ae Catalogne –, chi in Friûl si stente un grum e e mancje la rispueste de int aes propuestis che puntualmentri cualchidun al cîr di inmaneâ. Si à segnalât po dopo cemût che la crisi dai partîts tradizionâi e vedi lassât potenzialmentri un spazi enorme ai temis de autonomie e de identitât. Nissun però al somee in stât di cjapâ in man la ocasion.
A chest pont, ancje il mont de informazion al à ametût di vê di fâ autocritiche, resonant sui siei limits, su la sô autonomie, su lis proprietâts dai mieçs di comunicazion, sui inserzioniscj e sui contribûts publics che si ricevin. Ma si à ancje provât a cjalâ plui in là, ricognossint che lis gnovis tecnologjiis, i social network a son canâi che no si pues gran trascurâ: propit dentri di chei a stan cressint i furlans dal doman, abituâts a formis di espression e di comunicazion plui sveltis, e che istès a dimostrin di jessi leâts aes tradizions, ai valôrs di cheste tiere e ae sô identitât. Segnâi che a fasin ben sperâ e che il mont de informazion nol pues fâ fente di no viodi. In sostance, la nestre autonomie e à di jessi fate cressi cun cussience, declinant tal concret dut ce che e pues puartâ cun se. E soredut, cence pôre di chei altris, biacemai sierâsi tal fuartin; anzit, al vûl stât daûr ae strade di chei furlans che tal mont, par esempli a nivel artistic, a stan dimostrant di podê primâ in tancj setôrs.❚
David Zanirato
LABORATORI DI AUTONOMIE. 3. RIVIS DARCJAN, Comunicazion............
Gjornâi, radio, television. La vôs furlane no mancje tal panorame de comunicazion regjonâl. Pûr vint un leader di marcjât che al continue a fâ ploie e soreli.


c: text/html

text:
Renata Zago: «I ponts nassite a son presidis essenziâi
par sostignî la maternitât»
La sodisfazion e je, dibant dineâlu. Ma ancje grant rispiet e solidarietât par Palme che cumò e va incuintri ae stesse odissee. Renata Zago, par tancj agns a cjâf dal Comitât “Nascere a Latisana” i à crodût fin in fonts, sperant cuintri ogni evidence, e cumò e pues esultâ dopo la sielte de Zonte (validade dal Consei regjonâl) di tornâ a vierzi il pont nassite tisanot. «O vin sostignût simpri che l’ospedâl di Tisane al à di continuâ a tratâ lis emergjencis e lis urgjencis – e sclarìs Zago -. O sin il presidi ospedalîr plui distant di Udin intune zone caraterizade di flus turistics fuarts di Lignan. Di là dal grant valôr simbolic pe nestre comunitât, si salve ancje il repart di Pediatrie. No podevin plui assisti a câs di fruts sbalotâts (magari dome par une disidratazion) di Lignan a Tisane, dopo a Palme par finî magari a Udin o a Triest se a jerin complicazions. I fruts no son pacs postâi. Cumò, i intervents di routine normâl ju podarìn gjestî chi, lassant ai ospedâi grancj dome i câs plui complès».
Su Palme, Zago e je categoriche: «Sierâ un servizi al è simpri une disfate par ducj. Inte nestre lote no vin mai trat su Palme, parcè che nol è just fâsi la vuere tra comunitâts. A son i cjapons di Renzo che si bechin, ma no si acuarzin che ae fin a vignaran mangjâts ducj. Tant che feminis, o metìn come prioritât il fevelâsi, il cjatâ un pont di contat. O sin passâts par li e o capìn la delusion e il sconciert, ma no ciertis robis che a butin pantan su chei altris. La salût no à di vê colôr. Dulà jerial il Pd intai agns passâts? Intervegnial dome cumò che al ven tocjât un so sindic? E i sindicâts? Cheste e je une politiche intindude tant che lote tra bandis e no tant che servizi ae int».
Renata Zago e je convinte invezit che si vedi di invistî su ducj i ponts nassite: «Se no tu dâs servizis aes mamis, lis feminis a son disincentivadis a meti in cantîr un frut. Dutis a vuelin jessi siguris di vê un pont di riferiment di podê rivâ cun facilitât in câs di problemis. Une mame che e lavore o che e à plui fruts e à bisugne di sigurece e di rispuestis concretis. Se o lin daûr dal decret Balduzzi, che al ponte ai mil parts ad an par tignî viert un pont nassite, no son pussibilitâts par nissun in Friûl. A son regulis pensadis par Milan e par Turin, dulà che lis distancis a son minimis, no par une regjon tant che la nestre o par une realtât tant che Tumieç. E dopo, cui lu aial dit che sot dai 500 parts no je sigurece? I piçui ponts nassite dispès a garantissin grande cualitât. La sigurece no je un calcul algjebric, ma la sumatore di tancj fatôrs, tant che la presince e la cualitât dal pediatri e dal anestesist, o un traspuart svelt par rivâ ae Neonatologjie di Udin in câs di complicazions imprevistis».❚
Roberto Pensa
INCHIESTE. Nus coventin lis scunis plenis............
Renata Zago: «I ponts nassite a son presidis essenziâi

robotstxt: allowed

filter: keep


text:
Un inzirli che al proiete il spetatôr dentri di un avion di cjace che al plombe jù in picade sui edificis di une citât. La sacume e je scure, intant che invezit dut ator il colôr al rilance la lûs. La carlinghe e devente trasparente, lis abitazions deformadis de prospetive a jentrin cuasi inte cabine dal pilote. “Incuneandosi nell’abitato”, la opare mestre piturade intal 1938 di Tullio Crali, e ferme un fotogram di une azion che dopo e va indevant inte ment di cui che le cjale.
Il cuadri al è esponût inte piçule galarie “Futurism and Co”, a doi pas di Place di Spagne, a Rome, adun cuntune setantine di oparis dai mestris dal moviment fondât intal 1909 di Tommaso Marinetti, e al pant une sensazion che Crali al cognòs ben. Nassût intal 1910 a Igalo, in Dalmazie, a 12 agns si trasferìs cu la famee a Gurize, e fin di zovin al à une passion pai avions, tant di jessi ametût di un uficiâl aviatôr a svolâ cun lui, sghindant i controi de vigjilance. Al trasforme daurman chês emozions in art e al devente un dai interpretis principâi de aeropiture, fin a dedicâ – ae etât di 80 agns – une serie sugjestive di cuadris aes Frecis Tricolôrs. Sflandôr dal metal, materie che e cjape vite, la sensazion di velocitât che e cjape dentri il spetatôr: la opare, in mostre inte galarie romane, e incjarne il spirt dal Futurisim.
“Incuneandosi nell’abitato” al marche la viertidure de art bande l’esterni, il cirî di sorpassâ la materialitât dal cuadri fin a deventâ dimension sensoriâl. Al met il spetatôr al centri de sene, propit cemût che al sucêt in chê altre opare mestre di Crali, “Prima che si apra il paracadute”, esponude te Galarie di art moderne di Udin. Un parecjadudist che al danze intal aiar cui braçs vierts, viodût dal alt, come se cui che al cjale si fos butât pôcs seconts dopo di lui. Une imagjin tant sugjestive di jessi stade sielte pe cuviertele dal catalic de mostre internazionâl plui grande sul Futurisim organizade intal 2014 tal Museu Guggenheim di New York. ❚
Floriana Bulfon


text:
IL CJÂF INTE SACHETE
di Dree Venier
O dismonti dal autobus e mi invii pal viâl viers l’ufizi, tignint lis man te sachete, batint il tac.
Al è un gnô mût di fâ carataristic: mi plâs vê lis mans tal cjalt. O soi un che al patìs avonde il frêt e di fat a voltis o met te sachete adiriture dut il braç, o un pît, o une gjambe, o il cjâf. Cuant che o fâs cussì la int pe strade si volte a cjalâmi scaturide, schifade o spaventade. Pazienze: o ai di stâ comut jo.
Dome stâ cu la man te sachete sierade cui dêts a pugn no mi plâs: strenzilis a pugn mi somee un simbul di violence, no sai… mi da fastidi. Savêso, jo o ai fat l’obietôr di cussience, ma migo par sghindâ il militâr: propit par convinzion inte noviolence.
A proposit di cussience: ogni tant o met te sachete ancje chê, tignintle li platade.
Ma no capìs parchè che cuant che o ai la cussience te sachete, pe strade nissun si volte.
NARCISSUS
di GIANFRANCO PELLEGRINI
E steve dut il dì denant dal spieli.
E tacave di matine, a pene jevade. Si slissave i cjavei, ju petenave, si piturave. A jerin ciertis zornadis che e cambiave dôs, trê voltis la petenadure. E jere buine di fâsi lis strecis e un moment dopo, mudât il vistît, lis disfave, tirant sù i cjavei intun cocon fof.
Il spieli al cjapave dut il ricuadri dal barcon, taponantlu. Inte cjamare no jerin altris barcons. Pe lûs… ben, a jê i bastave une cjandele.
Une dì, no si sa se par vie di un concul tirât de mularie o di un colomp che al jere lât a sbatii intor, il spieli al jere lât in mil fruçons e cun lui la imagjine rifletude di jê.
Disperade e cirì di tornâ a fâ sù la figure, provant a meti adun lis sclesis di veri e tentant di tacâ scaiis di voli cun tocuts di cee, sbrendui di nâs cun cjantons di bocje. Nuie di fâ! La fantate no tornave plui!
Alore e pensâ di metisi jê tal so puest, te suaze vueide dal spieli.
E montà sù sul antîl dal barcon, viert.
LA FABRICHE DAI… LIBRIS – CONTECURTE. Il cjâf inte sachete e Narcissus............
IL CJÂF INTE SACHETE


text:
Pompeu Troc
Pompeu Troc (par latin Pompeius Trogus; I secul p.d.C - I secul d.d.C.) fo un storic e studiôs naturalist antîc roman.
La storiografieModifiche
De Galie, al crodeve che chel roman fos dome l'ultim dai grancj imperis de storie e nancje il plui impuartant, che al jere chel di Lissandri il grant, siché nol concentrà su di chel la sô narazion, vint miôr tratâ des senguls provinciis che no de evoluzion dal domini di Rome dut adun; al faseve part di chei che no a spartivin la incensante propagande di August su la storie di Rome, come Timagen, che forsit al doprà come risultive. Secont cualchi studiôs, al fo un di chei provinciâi, che a scomençavin a vignî fûr in chel periodi, che no ur nasave tant il domini di Rome, rivendicant il rodul de periferie dal imperi e il primât culturâl de Grecie. La sô opare à non Historiae Philippicae, par ricuardâ Filip II di Macedonie, che al crodeve l'omp plui impuartant de storie, e forsit ancje i Philippiká di Teopomp. Cumò de opare al sorevîf dome un ristret.
Lis siencis naturâlsModifiche
O savìn che al scrivè di nemâi (il De animalibus) e forsit ancje di plantis.
BibliografieModifiche
- Ettore Paratore, Storia della letteratura latina, Bologne, Sansoni, 1957
- Paolo Fedeli, Storia letteraria di Roma, Napoli, Ferraro, 2004
- Alice Borgna, Uno sguardo originale intorno a Roma: Pompeo Trogo e Giustino, in La biblioteca di CC, I, 2014
Leams esternisModifiche
- Trogo Pompeo, treccani.it


text:
Home Salzburg Burgenland (32) Kärnten (52) Niederösterreich (97) Oberösterreich (123) Salzburg (54) Steiermark (92) Tirol (55) Vorarlberg (25) Wien (225) Bundelsland Salzburg Abrud Anif Bischofshofen Bundelsland Salzburg Elixhausen Großarl Haarbruck Hallein Oberndorf bei Salzburg Piesendorf Saalbach Saalfelden am Steinernen Meer Sagbüchl Salzburg Seeham Seekirchen St. Gilgen St. Johann St. Johann im Pongau Taxenbach Vetterbach Zell am See | Search: Kredit
Sort by
Filtered By
Related services
-
Not evaluated yet Add to My list Added
-


text:
La Giant Trees Foundation, cun sede a Tarcint,
e vise: «La bugade di brut timp no je stade
une fatalitât. E si ripetarà ancjemò»
«Invezit che dâ bêçs a cui che nol fâs nuie, il redit di citadinance che al coventi a sostignî cui che si da di fâ e che al oriente lis propriis sieltis di vite par che la mont no mueri»: Andrea Maroè, president de Giant Trees Foundation, nassude a Tarcint, ma cuntune cjalade che si slargje a dut il globi par cambiâ il mont tacant dai arbui, al jentre a pîts unîts intal dibatiment politic su la prossime leç di belanç.
__
La vuestre analisi e je clare: no sin devant di une fatalitât, ma dal risultât di diviers erôrs fats intal passât su la gjestion dal teritori. Di cui sono lis responsabilitâts?
«Cu la dibisugne di vê di plantâ arbui par produsi legnam, tantis cuestis des monts dal Friûl de Alte a son stadis popoladis cu lis stessis speciis, cun plantis coetaniis e cuntune disposizion une vore fisse, cence valutâ la specificitât dai terens e dai lûcs. Dopo, chest bosc costruît dal om al è stât bandonât a se, in tancj câs par vie dal dispopolament. Dut chest al à influît in mût determinant inte calamitât des setemanis passadis, che purpûr e je stade ecezionâl, ma che intal prossim futûr e je destinade a deventâ la norme».
__
Trop ise difondude cheste situazion di pericul inte mont furlane?
«Vuê la situazion di emergjence e somee passade, ma in realtât e je dome scomençade. O vin pierdût il patrimoni boschîf che o varessin vût di doprâ intai prossims 4 agns, plui o mancul il 20% dai nestris boscs. Ma il dam plui grant al sarà chel sucessîf ae catastrofe, intal sens che i boscs ferîts dal brut timp a deventin tant plui delicâts e sometûts ancje aes intemperiis di intensitât minôr. A laran indenant a colâ i arbui e, une volte gjavâts vie i troncs che a son colâts, il teren al sbrissarà a val cu la prime ploie e lu cjatarìn dut a Lignan e a Tisane. Duncje, si varà di pensâ no dome a rimplaçâ i boscs, ma ancje a dâ un regjim aes aghis e a creâ barieris par frenâ il slavâ dal teren, se di no no savarìn nancje dulà plantâ arbui gnûfs. Si varà di tornâ a pensâ a ce plantâ, cemût e dulà».
__
Il probleme al è tant complès: di mieç al è il dispopolament de mont, i terens a son di proprietât privade e il sfrutament dal len al domandarès une filiere moderne che e pues jessi promovude dome des aziendis privadis dal setôr. Di dulà scomençâ?
«La nestre propueste e je chê di preparâsi a frontâ altris avigniments estrems gjenerâts dal cambiament climatic, ricostruint un tiessût economic e di lavôr in mont. Al moment, no vin implants di seis in stât di lavorâ volums alts di legnam, ni di stocâlu par doprâlu intai moments che il presit al è favorevul, robe che cumò e sarès tant utile dopo de ondade di brut timp che e à provocât la colade des cuotazions. Chest però al vûl dî ripuartâ la int a stâ e a lavorâ intal teritori di mont. A van dâts incentîfs fuarts ai zovins par tornâ o par insediâsi. Il redit di citadinance dinlu a cui che al torne a vivi e a lavorâ in mont!».
__
Al è un lavôr enormi, che al durarà decenis, par introdusi une rotazion culturâl dal bosc… Di dulà si aial di partî?
«Il progjet de nestre fondazion al è chel di racuei fonts, inte iminence dal Nadâl, vendint i ramaçs e lis pontis crevadis dai arbui butâts jù dal aiar. Cun chescj bêçs, o volaressin creâ boscs sperimentâi su variis cuestis de Cjargne, caraterizâts di diviersis tipologjiis di terens, cun plantis diviersis di etâts diferentis. I risultâts no saran ciert imediâts, ma a tocjaran diviers decenis, ancje se cualchi buine idee e podarà vignî sù za tant prime. Il bosc al à di jessi plantât dome intes zonis adatis, e ognidune cu lis speciis adeguadis. Inaltrò, lis cuestis a àn di tornâ a prât o al massim a varan di jessi popoladis di cualchi baraç, alaçs e piçul arbossits a cressite lente».
__
Une variabile fondamentâl e je dade però dal redit dal bosc: se in passât si son plantâts pôi o peçs al è par une ricercje disperade di dâ un rindiment aes tieris altis…
«A van plantadis essencis preseadis buinis di dâ une rispueste economiche par cui che al lavore il bosc, ma al è un invistiment plurienâl che al à ciclis di 40 agns o plui luncs. O vin di cjalâ il rindiment dal bosc no dome pal legnam, ma ancje sot forme di difese de diversitât biologjiche, dal aspiet paisagjistic e turistic, de difese idrogjeologjiche. Par chest, cui che al lavore il bosc al merete une poie tant che il redit di citadinance, parcè che al prodûs resis, esternalitâts positivis che dopo a colin su dute la coletivitât e no dome su chê de mont. Si trate di rindi sostignibile une ativitât che pai prins 10-15 agns no sarà profitevule dal sigûr. Infin, e va ricostruide une filiere industriâl dal len che intal timp o vin pierdût». ❚
Roberto Pensa
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
La tiere e la grepie / 2022: An internazionâl de pescje artesanâl e de acuicultureAdriano Del Fabro – diretôr dal bimestrâl “SoleVerde”
Par une economie blu simpri plui sostignibile Lis Nazions Unidis a àn declarât il 2022 “An internazionâl de pescje artesanâl e de acuiculture” (Iyafa 2022), rimetint ae Fao il coordenament des ativitâts di sensibilizazion sul teme.◆ Il pes, i moluscs, i crustacis e lis alighis a son part ad implen des dietis, des ereditâts culturâls […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +
Austrie / La Universitât Popolâr che si indrece a dutis lis fassis di etâtBarbara Cinausero
Si Beate Gfrerer, 54 agns, che bielzà di 25 e je a cjâf de Volkshochschule (Universitât Popolâr) carinziane, e je stade nomenade “Carinziane de Zornade”. O soi stade par cinc agns in Carinzie e propit in cheste scuele o ai insegnât e o ’nt cognòs ben la organizazion. Juste in chel periodi si insaldave il […] lei di plui +


text:
Intant, de Saf no rivin rispuestis par sclarî cemût mai che la societât che e gjestìs il servizi di traspuart locâl su gome e vedi decidût di gjavâ il furlan cuant che si è cjatade a mandâ in stampe la gnove cartelonistiche. Come che o vevin contât tal numar precedent, in chê ocasion diviersis realtâts come par esempli Radio Onde Furlane a vevin jevade la cuistion par cirî di capî il parcè di cheste decision, ma ancjemò no si à capît ben. Ancje Diego Navarria, president de Assemblee de Comunitât linguistiche furlane, al veve mandade une letare uficiâl par vê sclariments: «Sì, – al dîs Navarria – o ai scrit ricuardant che cuant che si veve metût dentri il furlan te cartelonistiche de Saf, cheste sielte e jere stade preseade de int e ancje il fat che la lenghe furlane e je tutelade de leç taliane 482 dal 1999 e di chê regjonâl, la 29 dal 2007. Dutis e dôs a metin in vore i indreçaments dal articul 6 de Costituzion taliane. Dut câs, in dì di vuê no ai vude rispueste uficiâl de Saf». Te discussion che si è frontade ancje ai microfons di Radio Onde Furlane, al pâr che la Saf si sedi impegnade a inserî il furlan inte prossime stampe de cartelonistiche, viodût che aromai la gnove segnaletiche e je daûr a jessi finide.
Duncje, par un pôc i utents de Saf no cjataran il furlan tes indicazions: «Il probleme – al dîs Diego Navarria – al è che la prime realizazion de cartelonistiche par furlan e jere leade a un contribût public: l’obietîf al jere chel di inviâ un percors che cumò al ven fermât par dibant. Di fat, la traduzion le fâs sore nuie la Arlef, e po zontâ une lenghe nol à nissun cost in plui cuant che si trate di stampe. Si va cussì a scancelâ l’ûs public de lenghe, e i furlans po lu smentein».
✒ Piero Cargnelutti
Sindic jo mame / “La nestre int no à mai molât. Covente fâ, no lamentâsi, par saltâ fûr dal pantan”Walter Tomada
Alessandro Marangoni: la Aclif e deventarà istituzion di riferiment pai furlans “La Assemblee dai sindics furlans e je une realtât necessarie. E cul timp e deventarà ancjemò di plui un pont di riferiment pe identitât de nestre int”. Al è sigûr di chest Alessandro Marangoni, prin citadin di Dartigne, che al crôt tant inte Aclif […] lei di plui +
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
Ricorence / Pier Pauli Pasolini om contraditori e segnâl di contradizionPre Toni Beline
Tal centenari de muart di Pier Pauli Pasolini o ripuartìn a tocs la tierce part dal libri scrit di Antoni Beline tal 1993 ‘Trilogjie tormentade’, che e rivuarde propit il poete di Cjasarse I. RISPIETÂ IL MISTERI DAL OMLa sience plui dificile e je la cognossince di se stes. E se al è grivi cognossi […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +


text:
IV secul – Fortunazian, vescul di Aquilee dal 342 al 369 d.C, al dopre inte liturgjie un “rusticum” (miscliç tra
il latin e la fevele locâl) par fâsi capî ben de int.
1593 – Frankfurt (Gjermanie). Al ven voltât pe prime volte in lenghe furlane il Pari Nestri.
1700 – Bons. Josef Moroni al volte i Salms. Stampâts plui voltis in agns e lûcs diferents dal Friûl, tra i secui XVIII e XIX.
1860 – al ven stampât a Londre (Inghiltere)”Lu sant Vanzèli di Jesù Crist seond Matìe”.
Agns ’70 – Meni Ucel (Otmar Muzzolini) al volte “I Fats dai apuestui, Tubie cun Baruch e lis Vaiudis, Rut e Ester”. Pre Pieri Londero (Pieri Piçul) al volte “Gjudite e i Fats dai Macabeos”. Pre Aldo Moretti, “Cjant dai cjanz”.
1970-1978 – Pre Checo Placerean al volte dal grêc e al publiche “Il Vanseli di NS Gjesù Crist e Lis letaris di San Pauli, I Salmos, Isaie e Gjeremie”.Tal stes timp al ven publicât ancje il Messâl furlan pai agns A- B- C.
1976 – Pre Toni Beline al tache a colaborâ cun pre Checo voltant “Il libri di Jop”. Di li indenant, i lavôrs de traduzion de Bibie a saran dividûts tra pre Checo e pre Toni.
1984 – ai 22 di Jugn, in Provincie e ven fate la presentazion uficiâl de prossime publicazion de Bibie voltade par Furlan.
1984 – sul finî dal an, al jes il prin volum.
1993 – Setembar, al jes l’ultin volum de Bibie.
1997 – il lavôr de Bibie al ven riviodût par podê publicâlu intun unic volum. Al rive il decret de aprovazion uficiâl de CEI.
1999 – publicazion dai 2 volums dal “Lezionari festîf e pes domeniis” che a àn fat deventâ uficiâl la lenghe furlane ancje te liturgjie.
2011 – in spiete che la CEI e dedi la aprovazion al Messâl Roman par furlan che al spiete di agns.
SPECIÂL BIBIE – CRONOLOGJIE: i tescj sacris voltâts par furlan............
IV secul – Fortunazian, vescul di Aquilee dal 342 al 369 d.C, al dopre inte liturgjie un “rusticum” (miscliç tra


text:
ESA
Le ESA e je la agenzìe spaziâl de Europe. ESA e je le sigle di inglês "European Space Agency", chal sta par "Agenzìe Spaziâl Europê". E fasin part de ESA tančh Stâts europeos, anĉhe l'Italie.
In tai untilms ains le ESA e a laciât tanĉh satelits sientifics, meteorologics e par lis comunicazions. Chi daur e son i plui cognosûts.
Metereologics[cambie | modifiche il codiç]
E soi chei che coventin par lis previzions dal meteo.
[cambie | modifiche il codiç]
Sientifics[cambie | modifiche il codiç]
E coventin par le oservasion de Tiere che dal Sistem Solâr e di altris stelis
Envisat[cambie | modifiche il codiç]
Al è un satelite che al sta chialant le evoluzion dal cambiament climatic.


text:
La vicende de aziende siderurgjiche Palini e Bertoli di S. Zorç di Noiâr, cussì come chê de Electrolux, a segnalin cun fuarce la diference tra impresis e, soredut, tra imprenditôrs che a vivin e a progjetin il lôr futûr intal teritori e chei che, invezit, a àn tant che riferiment gjeografic e fisic cualsisedi lûc dal mont.
Pes multinazionâls, di fat, un sît dulà colocâ la ativitât produtive al vâl chel altri e la uniche carateristiche calcolade e preseade dal lûc là che a son lis lôr fabrichis e je chê di podê gjavâ fûr dut il profit che si pues. Chestis grandis impresis sorenazionâls, masse dispès no sintin nancje il sens plui piçul di responsabilitât viers des lavoradoris e dai lavoradôrs, figurìnsi intai confronts dal teritori e de comunitât che ur àn dât acet.
Nol è pussibil, però – viodude ancje la situazion de imprenditorie locâl – rinunziâ a capitâi e ai invistiments forescj. A cundizion che cuant un “font” o un grant grup si propon, a sedin subiets a valutazions e verifichis aprofondidis su la lôr vocazion industriâl reâl, par evitâ disposizions speculativis dal gjenar “beche e scjampe”.
Se po dopo al è fintremai l’aiût public, par chestis realtâts a van metûts palets e regulis par stabilizâ la permanence sul puest par un periodi congrui.
Dut câs, chest nol baste. Il teritori al à di jessi tratîf, ven a stâi al à di jessi apetibil, sedi par cui che al fâs za imprese sedi par cui che al vûl inviânt une gnove.
La politiche regjonâl, duncje, e à di impegnâsi a meti in vore chei fatôrs competitîfs di contest che a facilitin il sucès des aziendis: infostruturis, infrastruturis, ricercje e inovazion intes impresis e cu lis impresis, burocrazie amie e no ostative, formazion professionâl smirade, e v.i.
In plui, si à simpri di visâsi che un teritori al è tant plui tratîf se li si pues ancje vivi ben, se nol è desolât e al ufrìs la pussibilitât di gjoldisi lis bielecis artistichis, paisagjistichis, culturâls, ambientâls e, parcè no, enogastronomichis. Ve parcè, par esempli, l’eletrodot Redipulie-Udin al va intierât!
Al reste il fat che chescj agns di crisi industriâl profonde a àn fat capî, o speri ancje ai liberiscj plui oltranciscj, che la economie e scuen no dome jessi reâl, ma ancje riteritorializade, ripuartade al teritori.
Ancje parcè che intal mont globâl a varan sucès e si fasaran indenant chês regjons e chei teritoris bogns di fâ sisteme, di fâsi ricognossi, di caraterizâsi, di fâ valê – in definitive – lis propriis origjinalitâts e particolaritâts.
Intun mont simpri plui omogjeni e indistint, la identitât – se e je vierte e ben spindude – e je un valôr zontât ancje in economie. ❚
Roberto Muradore
Segretari gjenerâl de CISL di Udin
La identitât e pues rindi ancje in economie............
La vicende de aziende siderurgjiche Palini e Bertoli di S. Zorç di Noiâr, cussì come chê de Electrolux, a segnalin cun fuarce la diference tra impresis e, soredut, tra imprenditôrs che a vivin e a progjetin il lôr futûr intal teritori e chei che, invezit, a àn tant che riferiment gjeografic e fisic cualsisedi lûc dal mont.


text:
E je stade istituide une gnove impueste basade su chescj doi supuescj impositîfs:
1. possès di imobii;
2. erogazion e fruizion dai servizis comunâi.
Cheste impueste e je articolade in dôs componentis:
– la prime, la IMU, di nature patrimoniâl, che e varà di jessi paiade dal possessôr dai imobii, escludude la abitazion principâl;
– la seconde, riferide ai servizis, articolade in:
– TASI (Tribût pai servizis indivisibii), a front de cuviertidure dai coscj dai servizis indivisibii dal Comun;
– TARI (Tasse sui refudums), pe cuviertidure dai coscj dal servizi di gjestion dai refudums urbans (abrogade la TARES).
TARI
Il supuest de TARI al è il possès o la detenzion, a cualsisedi titul, di locâi o areis scuviertis par cualsisedi ûs, che a produsin refudums urbans.
La superficie di podê subietâ ae TARI e je chê che si pues cjaminâi parsore, come che al jere za previodût pes ex TARSU / TIA / TARES.
Il Comun al pues previodi riduzions o esenzions tarifariis, par esempli in chescj câs:
a) abitazions cuntun sôl ocupant;
b) abitazions tignudis a disposizion par ûs stagjonâl o par un altri ûs limitât e discontinui;
c) abitazions ocupadis di subiets che a stan o che a àn la cjase tal forest par plui di 6 mês ad an;
e) fabricâts rurâi a ûs abitatîf.
La TARI no je dovude in relazion aes cuantitâts di refudums assimiladis che il produtôr al dimostre di vê inviât al recupar. Cun di plui, in câs di ocupazion o detenzion temporanie, la TARI e je dovude su la base di tarife zornaliere.
TASI
Il supuest de TASI al è il possès o la detenzion, a cualsisedi titul, di fabricâts – includude la abitazion principâl -, e areis scuviertis/edificabilis, destinadis a cualsisedi ûs.
La alicuote di base de TASI e je dal 1 par mil. Il Comun al podarà, cun delibare specifiche:
– ridusi la alicuote fin al azerament o previodi riduzions /esenzions tarifariis;
– determinâ la alicuote di mût che la sume tra la stesse e la alicuote IMU no sedi superiôr ae alicuote IMU massime statâl dal 10,6 par mil. Pal 2014, la alicuote massime no pues passâ il 2,5 (pai fabricâts rurâi no pues passâ l’1 par mil).
Pe unitât imobiliâr ocupade di un incuilin o comodatari, la TASI a lôr caric e je fissade dal Comun inte misure fra il 10% e il 30% dal totâl complessîf; il rest al è dovût dal proprietari o usufrutuari.
In chestis ultimis setemanis a son in discussion une schirie di emendaments che a previodin la pussibilitât par ogni Comun di une alicuote in plui di doprâ in maniere flessibile su la prime o la seconde cjase, garantint cussì lis stessis detrazions che a jerin cu la IMU e la cuviertidure de jentrade economiche plui basse, dovude al passaç de IMU ae TASI. ❚
✒ Mariannina Rocco
Responsabile Fiscâl Caf Cisl Udin
Sindic jo mame / “La nestre int no à mai molât. Covente fâ, no lamentâsi, par saltâ fûr dal pantan”Walter Tomada
Alessandro Marangoni: la Aclif e deventarà istituzion di riferiment pai furlans “La Assemblee dai sindics furlans e je une realtât necessarie. E cul timp e deventarà ancjemò di plui un pont di riferiment pe identitât de nestre int”. Al è sigûr di chest Alessandro Marangoni, prin citadin di Dartigne, che al crôt tant inte Aclif […] lei di plui +
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
Ricorence / Pier Pauli Pasolini om contraditori e segnâl di contradizionPre Toni Beline
Tal centenari de muart di Pier Pauli Pasolini o ripuartìn a tocs la tierce part dal libri scrit di Antoni Beline tal 1993 ‘Trilogjie tormentade’, che e rivuarde propit il poete di Cjasarse I. RISPIETÂ IL MISTERI DAL OMLa sience plui dificile e je la cognossince di se stes. E se al è grivi cognossi […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +


text:
EDITORIÂL – Politics furlans imparait dai triestins / VIERZIDURE – La tutele e i siei timps / ATUALITÂT – “A le Patrie dal Friûl” in Rêt / AI 32 DI MAI. Cuant che il furlan nol è plui tant DOC / CUINTRISTORIE DAL NÛFCENT 1970-1980. Taramot sociâi e l’orcolat / La vetrine di Friuli Doc / La place dal marcjât par fâ viodi dut ce che o vin di bon / Puzzle emigrazion / Vasinis: tra “moleas e cirigniculas” al rive AvaMont / TERITORIS – OMS DI LIBERTÂT. Elsa Laula Renberg, une bataie pai dirits nazionâi e des feminis (Sami) / CULTURE – LA FABRICHE DAI… LIBRIS. Romanç in 3 riis, edizion 2011 / I VINCIDÔRS. Romanç in trê riis / CONTECURTE. Drink / Ulisse e i Ciclopi vincidôrs dal Premi Friûl / Musiche Furlane Fuarte on line / ART-Â. Art tal bosc. Un confront tal rispiet dal ambient / I CLASSICS – 21. SANT JACUM, LÀ CHE AL FINÌS IL MONT /
SPECIÂL LETURE CONTINUE DE BIBIE PAR FURLAN – Il parcè di chest speciâl / Une setemane par leile, secui par vêle / CRONOLOGJIE: i tescj sacris voltâts par furlan / La nestre leterature / La Biblie en continu: la idee / La preparazion dal event / Une setemane che no si pues dismenteâ / Un event di popul che al à coivolt ducj / GLESIE FURLANE. No sta fermâti mai / Cul pît su la buse / La direte Internet / Event ancje su la Rêt des rêts / Une leture par dutis lis etâts / I volontaris / Vôs dal popul, vôs di Diu / Tignî dûr cuintri dal gjenocidi culturâl in Friûl / La mê leture / Une leture internazionâl in gracie de rêt / Chei restâts fûr / La Bibie par furlan: un at di fede, un fat di culture / Il libri plui vendût /
*** I articui a son disponibii fracant sul titul. Buine leture.
Sindic jo mame / “La nestre int no à mai molât. Covente fâ, no lamentâsi, par saltâ fûr dal pantan”Walter Tomada
Alessandro Marangoni: la Aclif e deventarà istituzion di riferiment pai furlans “La Assemblee dai sindics furlans e je une realtât necessarie. E cul timp e deventarà ancjemò di plui un pont di riferiment pe identitât de nestre int”. Al è sigûr di chest Alessandro Marangoni, prin citadin di Dartigne, che al crôt tant inte Aclif […] lei di plui +
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
Ricorence / Pier Pauli Pasolini om contraditori e segnâl di contradizionPre Toni Beline
Tal centenari de muart di Pier Pauli Pasolini o ripuartìn a tocs la tierce part dal libri scrit di Antoni Beline tal 1993 ‘Trilogjie tormentade’, che e rivuarde propit il poete di Cjasarse I. RISPIETÂ IL MISTERI DAL OMLa sience plui dificile e je la cognossince di se stes. E se al è grivi cognossi […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +


text:
✽✽ Mi someave biel tacâ chest numar cuntune gnove positive, tant par fâ viodi che i furlans no son simpri “bastians contraris”. O volevi scrivi di chei zovins che a àn trasformât il drone, un strument di vuere e muart, intun alc di diviers: tal lôr progjet, bielzà vendût e in vore, al semene un antiparassitari cuintri lis malatiis de blave.
✽✽ Un esempli di alc che al larès sburtât par creâ puescj di vore, ma no dome. Un segnâl che jessi alternatîfs no je une peraule o une mode, che la nestre zoventût no je di butâ vie, che a son lis fuarcis par dâ rispuestis fuartis a cheste crisi cence fin.
In sumis mi someave che une piçule storie e podeve jessi un stimul a fâ ben, a no molâ.
✽✽ O jeri content ancje parcè che alc si è mot sul plan de politiche. E je di chê altre dì la riunion de Associazion Friûl Europe che e clame a “une mobilitazion dal popul furlan in difese de autonomie”. A Otubar si met dongje il referendum digjitâl pe Indipendence dal Friûl. No jentri su lis carateristichis e lis propuestis dai doi grops. Sul referendum o crodìn, tant che redazion de Patrie, che e sedi juste prime di dut la informazion e chest o fasarìn tal numar che al ven, sintint i promotôrs de iniziative.
✽✽ Ancje suntun altri versant si podeve segnâ un pont. Dutis lis celebrazions pal centenari de prime vuere mondiâl no passin cence une critiche che e cres dì par dì. Cuant o vin dite, te conference stampe pal gnûf an, che il nestri gjornâl al sarès stât in prime linie cuintri de retoriche, lis bausiis e lis straçariis su lis manifestazions talianotis de Regjon, si jere di bessôi: vuê o sin un grum di plui. E se il Pape al larà no dome a Redipulie, ma ancje tal cimitieri dai soldâts dal Imperi austroongjarês di Foian, di sigûr nol sarà par merit nestri, ma o sin contents istès.
✽✽ E alore parcè chel “mi someave” des primis riis? Parcè laraio indevant intune altre maniere? Dome parcè che chei altris, chei cuintri dal Friûl e dai furlans no stan fers, a sburtin par fânus finî in serie B.
E lu fasin cence nissune vergogne.
L’ultin esempli: si visaiso de Serracchiani a proposit dal ufici scolastic regjonâl. «No si tocje – e veve dite la presidente – i va de nestre autonomie»
✽✽ E dutis lis nainis su la impuartance de culture e de scuele?
Il risultât: a Setembar chel ufici al varà un dirigjent di secont nivel, al sarà ridusût, al contarà pôc e nuie. Cui aial decidût? Il guvier naturalmentri, cui nestris politicons cidins tant che simpri, includude la Serracchiani.
✽✽ Par noaltris autonomie al vûl dî fâ lis robis miôr di chei altris pe nestre int, la nestre tiere; pai sorestants e je dome un patacon par fâ cariere. ❚
DREE VALCIC
Sindic jo mame / “La nestre int no à mai molât. Covente fâ, no lamentâsi, par saltâ fûr dal pantan”Walter Tomada
Alessandro Marangoni: la Aclif e deventarà istituzion di riferiment pai furlans “La Assemblee dai sindics furlans e je une realtât necessarie. E cul timp e deventarà ancjemò di plui un pont di riferiment pe identitât de nestre int”. Al è sigûr di chest Alessandro Marangoni, prin citadin di Dartigne, che al crôt tant inte Aclif […] lei di plui +
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
Ricorence / Pier Pauli Pasolini om contraditori e segnâl di contradizionPre Toni Beline
Tal centenari de muart di Pier Pauli Pasolini o ripuartìn a tocs la tierce part dal libri scrit di Antoni Beline tal 1993 ‘Trilogjie tormentade’, che e rivuarde propit il poete di Cjasarse I. RISPIETÂ IL MISTERI DAL OMLa sience plui dificile e je la cognossince di se stes. E se al è grivi cognossi […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +


text:
EDITORIÂL – Une Yalta nostrane / CURIOSITÂT – Sedean, caput mundi / DI BESSÔI – AFÂRS INTERNAZIONÂI. Sul troi di Aquilee / DI BESSÔI – AFÂRS INTERNAZIONÂI. Internazionalizazion in cinc mossis / RICUART. Un dai nestris / LA INTERVISTE. Si à di jessi combatîfs e unîts a pro dal Friûl / APONTAMENT. Ricjatâsi a Aquilee / IL FRIÛL FÛR DAL FRIÛL. Arrigo Collavino al è lât sul plan plui alt / TV FRIÛL E CJANÇONS. Festivalfrascje / IL FERÂL. Emigrants pe fede / MEDITANTLIS TAL SO CÛR. Il zovin e l’emigrant / GRIGNEI DI STORIE. Il misteri dai Mosaics / INTERNAZIONÂL. Visc, tragjicomedie di un scandul / FRIÛL EUROPE. Italie a cessecûl / LADINIE. Cjape il sac e va pal mont / SLOVENIE. Un popul plurilengâl / AUSTRIE. Dulà lino in Istât? Vacancis in Austrie a nivel record! / PAGJINE TECNOLOGJICHE. Lenghis e codiçs / PAGJINE TECNOLOGJICHE. Paisan par TurismoFVG / CINE & TEATRI & ART. I 20 agns di Avostanis / TAL ETERE. La gnove stagjon di “Contile Juste” / MUSICHE. Sunâ swing restant furlans / AGRICOLTURE. Lis pomolutis di bosc a fasin fieste a “Vasinas” / CURTE. La crôs di Aquilee / CUSINE. Mangjâ furlan tai siums dai emigrants / LA FABRICHE DAI… LIBRIS. Robononis / LA FABRICHE DAI… LIBRIS. Giovanni Pillinini, L’orloi dei vite, Udin, 1982 / SPETACUI. Siet siums par piturâ il Friûl / IL SIVILOT. Debora double face / RIFLESSION. 7. Identitât e universalitât inte bibie / CJARGNE. Fielis, un tesaur di scuvierzi / CJARGNE VIVE. La ‘fabriche’ dai scarpets di Antonella / MUSEUS. La plêf tal cûr de Cjargne /
*** I articui a son disponibii fracant sul titul. Buine leture.
Sindic jo mame / “La nestre int no à mai molât. Covente fâ, no lamentâsi, par saltâ fûr dal pantan”Walter Tomada
Alessandro Marangoni: la Aclif e deventarà istituzion di riferiment pai furlans “La Assemblee dai sindics furlans e je une realtât necessarie. E cul timp e deventarà ancjemò di plui un pont di riferiment pe identitât de nestre int”. Al è sigûr di chest Alessandro Marangoni, prin citadin di Dartigne, che al crôt tant inte Aclif […] lei di plui +
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
Ricorence / Pier Pauli Pasolini om contraditori e segnâl di contradizionPre Toni Beline
Tal centenari de muart di Pier Pauli Pasolini o ripuartìn a tocs la tierce part dal libri scrit di Antoni Beline tal 1993 ‘Trilogjie tormentade’, che e rivuarde propit il poete di Cjasarse I. RISPIETÂ IL MISTERI DAL OMLa sience plui dificile e je la cognossince di se stes. E se al è grivi cognossi […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +


text:
Il 22 di Otubar in Lombardie e Venit si fasarà un referendum che al domande plui autonomie dal guvier centrâl. Organizâts dal president de Regjon Lombardie Roberto Maroni e di chel de Regjon Venit Luca Zaia, a vuelin domandâ ai citadins il permès di incressi lis competencis regjonâls cussì come che al proviôt l’articul 11 dal titul V de Costituzion taliane, che al da la pussibilitât di assegnâ aes regjons plui formis e cundizions pe autonomie.
Il test dal referendum dal Venit al cite: «Vuelistu che la Regjon dal Venit e vedi la pussibilitât di vê plui formis e cundizions pe autonomie?»; invezit chel de Lombardie: «Volêso che le Regjon Lombardie intal cuadri de unitât nazionâl, e scomenci iniziativis istituzionâls necessaris par domandâ al Stât di vê plui formis e cundizions pe autonomie, cun relativis risorsis, su la fonde e par efiet dal articul 116, tierç come de Costituzion?»
Pardabon, chel che al stâ par sucedi al somee a une operazion inutile dal pont di viste procedurâl e costituzionâl: i citadins di dutis e dôs lis regjons a laran a votâ par esprimi il lôr sintî che nol è vincolant, parcè che la decision finâl le cjaparà il parlament. Al è però evident che une domande di cheste fate, se compagnade di une fuart sburt popolâr, e podarès fâ cressi lis pussibilitâts des regjons di otignî ‘alc’. I doi referendums, duncje, no domandin la secession dal Venit e de Lombardie ma dome une plui grande autonomie (colegabile a chê legjislative, aministrative e finanziarie) cussì come che za a fasin lis regjons a Statût Special (Trentin-Sud Tirôl, Val d’Aoste, Sardegne, Sicilie e Friûl-Vignesie Julie).
In Lombardie, il scandai statistic nol à bisugne di quorum e nol è vincolant: la zonte regjonâl in cjarie – o chê che e vignarà elete tal 2018 – no je obleade a puartâ indenant la domande par vê plui autonomie. In Venit, invezit, a varan di partecipâ la maiorance di chei che a àn dirit, e la maiorance dai vôts e varà di jessi favorevule al cuesît.
Il sens de votazion al è duncje plui politic che altri, parcè che daspò l’esit pussibil al è che lis dôs regjons a vierzedin un negoziât cul Guvier che, se al ves di sierâsi in maniere positive, al podarès puartâ a une propueste di leç jenfri il Stât centrâl e la Regjon interessade par vê plui autonomie.
BOX
Referendum intal Kurdistan irakian: 92,7% pal sì
Che i curdis a vuelin la indipendence si sa di simpri, tant che ae fin de prime vuere mondiâl – finît l’Imperi Otoman – al è stât prometût un stât ae minorance curde. La promesse no je stade mai mantignude e i 40 milions di curdis a son dispierdûts in cuatri paîs: Irak, Iran, Sirie e Turchie. Complice la situazion instabile, intun di chescj, o ben l’Irak, Masud Barzani, president dal guvier regjonâl dal Kurdistan irakian in cjarie dal 2005, al à organizât un referendum su la indipendence. Al vôt dai 25 di Setembar i “sì” a son stâts il 92,7%, e la afluence fra i 5,3 milions di eletôrs regjistrâts e je stade dal 72,6%. Il guvier centrâl di Bagdad al à za fat savê di refudâ la ipotesi di negoziâ un distac. De Turchie, Erdogan al menace sanzions pesantis e salacor «ancje la opzion militâr». (Redazion)
SGRIFE (da mettere non alla fine ma tipo alla base della seconda colonna: deve essere un commentino a tutta la pagina, non il finale di un articolo).
Referendum in Catalogne, Venit, Lombardie, Kurdistan, e prime chel scozês e pe Brexit: plui o mancul contestâts, ma almancul la int e pues votâ. No come che al è stât in Friûl-Vignesie Julie pal referendum popolâr propositîf pes Provinciis Autonomis di Udin e Triest, refudât dal Ufici de Presidence dal Consei Regjonâl che si è esprimût contrari (25 vôts cuintri 20 favorevui). Par fortune che o sin sot dal guvier di un partît “Democratic”…
Sindic jo mame / “La nestre int no à mai molât. Covente fâ, no lamentâsi, par saltâ fûr dal pantan”Walter Tomada
Alessandro Marangoni: la Aclif e deventarà istituzion di riferiment pai furlans “La Assemblee dai sindics furlans e je une realtât necessarie. E cul timp e deventarà ancjemò di plui un pont di riferiment pe identitât de nestre int”. Al è sigûr di chest Alessandro Marangoni, prin citadin di Dartigne, che al crôt tant inte Aclif […] lei di plui +
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
Ricorence / Pier Pauli Pasolini om contraditori e segnâl di contradizionPre Toni Beline
Tal centenari de muart di Pier Pauli Pasolini o ripuartìn a tocs la tierce part dal libri scrit di Antoni Beline tal 1993 ‘Trilogjie tormentade’, che e rivuarde propit il poete di Cjasarse I. RISPIETÂ IL MISTERI DAL OMLa sience plui dificile e je la cognossince di se stes. E se al è grivi cognossi […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +


text:
Ai 6 di Jugn
Beât Bertrant, vescul
Bertrant, francês di riunde e di formazion, nassût a Saint Geniès dal 1334, al fo clamât a rezi la Glesie patriarcjâl di Aquilee. Vivint cun grande austeritât, si jere dedicât ae riforme de vite morâl de sô Glesie, convocant sinodis e concilis provinciâi, fondant munistîrs, favorint la culture e la art e socorint cun gjenerositât i puars. Si veve fat cussì une vore di nemîs framieç de nobiltât, che a a vevin conzurât cuintri di lui e lu vevin frontât armâts inte plane di Richinvelde, copantlu, ai 6 di Jugn dal 1350. Il so cuarp al è sepulît inte glesie metropolitane di Udin e fin dal prin moment al è stât venerât dai fedêi. Dal 1559, Clement VIII al à permetût che si celebràs la zornade dal aniversari de sô muart; Benedet XIV e po Clement XIII a àn dade la facoltât di venerâ Bertrant cul titul di beât intes diocesis di Gurize e di Udin. ❚
Test gjavât fûr dal Messâl par furlan, di agns in spiete de aprovazion di bande de CEI (Conference Episcopâl Taliane).
Sindic jo mame / “La nestre int no à mai molât. Covente fâ, no lamentâsi, par saltâ fûr dal pantan”Walter Tomada
Alessandro Marangoni: la Aclif e deventarà istituzion di riferiment pai furlans “La Assemblee dai sindics furlans e je une realtât necessarie. E cul timp e deventarà ancjemò di plui un pont di riferiment pe identitât de nestre int”. Al è sigûr di chest Alessandro Marangoni, prin citadin di Dartigne, che al crôt tant inte Aclif […] lei di plui +
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
Ricorence / Pier Pauli Pasolini om contraditori e segnâl di contradizionPre Toni Beline
Tal centenari de muart di Pier Pauli Pasolini o ripuartìn a tocs la tierce part dal libri scrit di Antoni Beline tal 1993 ‘Trilogjie tormentade’, che e rivuarde propit il poete di Cjasarse I. RISPIETÂ IL MISTERI DAL OMLa sience plui dificile e je la cognossince di se stes. E se al è grivi cognossi […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +


text:
#25 – La semence spaziâl O ai viazât par cinc agns lûs tal spazi profont su la mê nâf spaziâl. Jo, Amanda Zamora, o soi la ultime abitante dal planet Aglaie, sdrumât di une vuere triste che e à glotût ancje chei che la vevin fate scaturî. Dome une semence o ai rivât a puartâ vie di là. E tant [...]
Tag: Atletic Gjatui
#24 – Il tesaur dal flum La cjase vueide e stave in vuaite su la culine, darote e bandonade, pôc prin di rivâ a Zulugnâ di Sore. Dome il mûr che al cjalave a misdì al jere restât intîr. Alì une man anonime e veve piturât un dissen di flabe: trê aganis a cjaval di trê pes: un luç, un [...]


text:
Al si sa ben, che no tu ses poëte
Al Signor co. Federico N.N. rivale del Poeta nell'amor di Filli
SONETTO
AL si sa ben, che no tu ses poëte,
E che no tu fàs viars se no pal cûl,
Dulà zà che tu vess sì gran trastûl,
Uadagnand ogni dì la to gazete.
Jò ti dirai la veretat biel sclete,
Vanzun di G..... Fili no vûl;
E par chest, fradi chiar, tu mi fàs dûl,
Insegnanus a no cheste ricete.
Tu pàrs ingrisignìt, e quasi vieli,
E di galantizà no è to mistìr,
Che tu piarz il savon cun dut il ueli.
Met sot la plete chest chiarif pinsìr,
Parcè che jò, ta 'l zuri al sëugnèli,
Che Fili sa che puartis il braghìr.


text:
I contin a David che Saul al è muart
1 1 Muart Saul, David al tornà indaûr dopo di vê pestâts i amalecits e si fermà doi dîs a Ziklag. 2 La tierce dì al rivà dal campament un di chei di Saul. Al veve i vistîts ducj sbregâts e il cjâf plen di pulvin. Rivant dongje di David, pleantsi jù si butà par tiere. 3 I domandà David: “Dontri venstu?”. I rispuindè: “O soi scjampât dal campament di Israel”. 4 David i domandà: “Ce esal sucedût po? Contimi dut!”. E chel altri: “Il popul al è fuît biel che a combatevin e un disordin di lôr a son restâts par tiere, muarts. A son muarts ancje Saul e so fi Gjonate”. 5 David i domandà al zovin che i stave contant chestis gnovis: “E tu, cemût sâstu che Saul e Gjonate a son muarts?”. 6 Il zovin che al jere vignût a contâi la novitât i rispuindè: “Par cumbinazion mi soi intivât su la mont di Gjelboe e o ài viodût Saul che si jere poiât su la lance biel che cjars e cjavalîrs lu strengevin di ogni bande. 7 Voltantsi, mi lumà e mi clamà. Jo i rispuidei: Ve chi che o soi. 8 E lui mi domandà: Cui sêstu?, e jo: Un amalecit. 9 Alore mi disè: Ven chi e fâsimi fûr, che mi baline dut torator seben che o ài ancjemò ducj i miei sintiments. 10 I soi lât dongje e lu ài copât, che o savevi che nol podeve plui puartâse fûr une volte colât. Po i ài cjolte la corone che al veve sul cjâf e il braçalet che al veve tal braç e jai ài puartâts culì al gno paron”.
11 Alore David al cjapà i siei vistîts e ju sbregà, e ducj chei che a jerin cun lui a faserin compagn. 12 A faserin corot, a vairin, a dizunarin fintremai sore sere par vie di Saul, di so fi Gjonate, dal popul dal Signôr e de cjase di Israel, che a jerin colâts sot de spade. 13 David i domandà al zovin che i veve puartade la gnove: “Dontri venstu?”. E chel altri i rispuindè: “O soi fi di un forest che al vîf chenti, di un amalecit”. 14 Dissal David: “Cemût mai che no tu âs vude teme di slungjâ la man par fâ fûr chel che il Signôr lu veve onzût?”. 15 David al clamà un dai fameis e i disè: “Ven chi e copilu!”. Chel i molà un colp che lu lassà sec. 16 Dissal David: “Il to sanc che al coli sul to cjâf, parcè che tu ti sês condanât cu la tô bocje cuant che tu âs dit: O soi jo chel che al à fat fûr l’onzût dal Signôr”.
Lament su Saul e su Gjonate
17 David al dè sù chest corot par Saul e par so fi Gjonate. 18 Al disè (al è pai fîs di Gjude par imparâ a doprâ l’arc; al è scrit tal libri dal Just):
19 “La tô braure, Israel
e reste sui tiei çucs, passade fûr par fûr!
Cemût mai mo sono colâts i plui fuarts?
20 No stait a contâlu in Gat,
no stait a vêlu indiment pes stradis di Ascalon,
che no gjubilin lis fiis dai filisteus,
che no si ingloriin lis fiis de int cence circuncision!
21 Monts di Gjelboe, ni rosade ni ploe sore di vualtris,
campagnis traditoriis,
za che al è stât disonorât il scût dai plui valorôs!
Il scût di Saul nol jere onzût cul vueli
22 ma cul sanc dai ferîts, cul gras dai vuerîrs;
l’arc di Gjonate nol veve mai cessât
ni la spade Saul no le doprave dibant.
23 Saul e Gjonate, cjârs e biei,
te vite e te muart no son stâts disseparâts.
A jerin plui svelts che no lis acuilis,
a vevin plui vigurie che no i leons.
24 Fiis di Israel, vaît sore di Saul,
che us vistive di scarlat e di fîl,
che al tacave robe d’aur te vuestre munture.
25 Cemût àno fat mo a colâ i grancj
tal mieç de batae?
Gjonate, la tô muart e je stade la mê copete,
26 o ài une strente par colpe tô,
Gjonate, fradi gno di cûr!
Tu mi jeris cjâr cence fin,
il to afiet par me al valeve plui
che no l’amôr des feminis.
27 Cemût àno fat a colâ i plui valorôs,
sono finidis lis armis de vuere?”.


text:
Ai 30 di Novembar dal 1872, Ingletiere e Scozie a zuiarin la prime partide internazionâl di balon da la storie. Ai 13 di Lui dal 2008 la nazionâl da la Padania, cun doi goi a zero ta la finâl cuintri i Aramaics di Sirie, e à vinçut la Viva World Cup. Dôs partidis che, a distance di plui di cent agns, a son stadis zuiadis dutis dôs di formazions che a son “Nazionâl cence Stât”. Parcè che une robe al è il Ream Unît di Grande Bretagne e Irlande dal Nord, e une altre Scozie, Ingletiere, Gales e Irlande del Nord, che in ducj i sport di scuadre fint dal 1800 a àn zuiat cu lis lôr scuadris par lôr cont. Cence chest, no varessin vût il Cinc nazions di rugby o lis partidis di balon dal Torneu Interbritanic (British Home Championship) a Wembley. Ma parcè, invezit, no vino mai viodût une partide uficiâl tra Corsiche-Francie o une maratone cun coridôrs par ognidun dai land todescs? A chest pont, al è facil di capî, si lasse il cjamp dome sportîf par jentrâ in chel da la politiche. Se la Grande Bretagne, mari dal sport moderni, e à podût creâ une nazionâl par ognidun da lis sôs regjons, altris nazions cun stesse dignitât culturâl e storiche, tra chescj il Friûl, ancjemò no podin fâlu uficialmentri. Lis federazions internazionâls (Fifa, Uefa, Cio par esempli) a fasin fadie a acetâ gnûfs membris di realtâts autonomistichis, blocadis dai vêts dai Stâts di apartegnince. Di fat, meti sù une formazion sportive al è il prin pas che moviments par la autonomie o indipendence di une regjon a fasin par fâ cognossi al mont la lôr bataie. Il sport, ae fin, al ven divorât da la politiche. Cussì, a nassin federazions uficiosis, come la Viva che e organise, ogni doi agns, la Cope dal mont di balon di chestis nazionâls cence Stât. Ma il mont al è plen di altris storiis sportivis, curiosis o dramatichis, che a rivuardin chestis scuadris. Il prin esempli al è une vore dongje dal Friûl, cu la selezion di balon di Flum (cumò clamade Rijeka in Cravuazie). La citât e fo un Stât indipendent tra lis dôs vueris mondiâls. Cumò, un grup politic al vûl tornâ a vê chê autonomie, e la formazion di balon e je une maniere par fâ cognossi la lôr volontât. Ma il sport al pues ancje jessi une maniere par scuvierzi une vuere dismenteade, come chês da la Afriche: Casamance (Senegal), Sahara ocidentâl (Maroc) e Somaliland (Somalie) a àn ducj la lôr selezion che e “combat” (si pues propit dîlu) une bataie sportive. Par no dî dal Tibet, cu la sô famose selezion di balon protagoniste di partidis che a àn fat cognossi al mont la durece da la ocupazion cinese tal paîs dal Dalai Lama. A Mai dal 2008 i tibetans a àn zuiât cuintri de Padania a Milan, e tal 2001 la Cine e tentà di no fâ zuiâ la partide cu la Groenlandie in Danimarcje. Il atôr todesc Oliver Pocher al è invezit l’alenadôr da la nazionâl di balon di Zanzibar (Tanzanie), vicecampion dal mont ta la Fifi Wild cup dal 2006, zuiade propit in Gjermanie. Parcè un atôr? Par ridî un pôc, intun mont dal sport che si cjape masse sul seri, “decidint a taulin” cui che al pues vê une selezion nazionâl e cui no.
____________________________________________________
Cjargne gnûf membri da la Fifa
Carnia prossin membri da la Fifa? Parcè no. Leint la liste dai paîs che a son dentri la federazion mondiâl dal balon, si pues discuvierzi i noms di piçulis isulis ta la Oceanie e i Caraibi. Il vôt di chestis mini-federazions al è util pai stâts coloniâi che a son leadis. Par esempli, la Grande Bretagne e pues contâ sul vôt da lis isulis Vergjinis britanichis (ta la Fifa dal 1996), mintri i Usa a àn lis Vergjini statunitensis (ta la Fifa “dome” dal 1998,). Ta lis isulis Cook (Gnove Zelande, 24 mil personis, ta la Fifa dal 1994) nol è nencje un campionât regolâr. In Cjargne sì, ae fin dal 1950. Il “Cjargnel” al conte plui scuadris, zuiadôrs e spetadôrs da lis partidis di cualificazions da la Oceanie par la Cope dal mont. E un vôt di plui a la Figc taliane al pues fâ comut. Fanta-balon? Al pues jessi, però… (D. F.)
Creme (amare) catalane
Una bataie lungje chê da la Federazion catalana di hockey a rudielis, che di tancj agns e domande di jessi ricognossude da la federazion internazionâl FIRS. Inutil dî che la Federazion spagnole e je la nemie numar un pai catalans, che però a son sostignûts di dutis lis minorancis dal mont in cheste “vuere” sportive. Mancul cognossude e je la bataie da la selezion di balon di Gibiltiere, enclâf da la Grande Bretagne in Spagne. Prime amitude in vie provisiorie ta la Uefa, tal Zenâr dal 2007 e je stade parade fûr par la oposizion da la Fifa e da la Spagne. Il Tas (Tribunâl di arbitrât sportîf) al à ordenât a la Uefa di ricognossi la gnove federazion di Gibiltiere, che cumò e pues dome spietâ la decision finâl da la Federazion europeane. (D. F.)
Pal Friûl in puarte Dino Zoff
Sudtirolês, cimbris e ocitans: la plui part da lis minorancis di Italie e à la sô nazionâl di balon.
E il Friûl parcè no? L’Udin un timp al podeve jessi une sorte di selezion furlane, ma cumò al è dificil cjatâ un zuiadôr talian ta lis “zebrutis”. E lore, parcè no tirâ sù une selezion dute furlane, al limit amatoriâl? In Spagne, par esempli, lis selezions dai catalans e da la Andalusie a zuin partidis internazionâls cuintri la Seleçao brasiliane. La Ocitanie e à une nazionâl cun zuiadôrs che a vivin in Italie, Francie e Spagne. Noaltris o podaressin unîsi cui ladins dal Sudtirôl e dal Belumat, ma in veritât o sin plens di piè bogns. Pensant a la miôr selezion furlane di ducj i timps… cualchi non: tra i pâi, il mît Dino Zoff (cjapitani), in difese Fulvio Collovati, Gianluca Pessotto, Tarcisio Burgnich e Gigi De Agostini. Tal mieç Gigi Del Neri, Fabio Capello, Pierino Fanna ed Edi Reja, indenant Maurizio Ganz e Annibale Frossi (cence dismenteâ il bomber dal grant Bologna Ezio Pascutti). Al mancje il mister? No problem, al baste il campion dal mont Enzo Bearzot? (D. F.)
I sudtirolês sul tet de Europe, Ganz cu la Padania
Tal panorame da lis nazionâls di balon cence Stât, chês “talianis” a son tra lis plui bravis dal mont. Si sa che i campions a fevelin dome la lenghe dai pîts bogns, come che a àn dimostrât i sudtirolês (todescs e ladins) che a Jugn a àn vinçût Europeada, il campionât european amatoriâl di balon des minorancis, zuiat tal Cjanton dai Grisons in contemporanie cun Euro 2008. In finâl, a àn batût 1 a 0 i cravuats di Serbie. A la manifestazion e à ancje partecipât la selezion “Lusérn” dai cimbris da la provincie di Trent, in fin classificade al undicesim puest. La iniziative, cu la partecipazion di disesiet scuadris, e à clamât la atenzion su lis minorancis europeanis e infuartît la comunicazion tra chestis comunitâts. Se i sudtirolês a son campions continentâi, la selezion da la Padania e je invezit campion dal mont, dopo vê vinçût la Viva World Cup (par lis scuadris dal Non Fifa Board) zuiade a Lui a Gellivare tal Samiland (Laponie).
A tifâ par la scuadra blanc-verde ancja il ministri Umberto Bossi. La Padania e à superât lis scuadris dai Aramaics, Sami, Ocitans e Kurdistan. Ta la Padania a jerin ancje i zuiadôrs Alessandro Dal Canto e Massimiliano Scaglia (Trevîs, serie B) e Federico Cossato (Chievo, serie A). A Mai, te amichevule cul Tibet, al veve zuiat cu la selezion padane ancje il nestri Maurizio Ganz. (D. F.)
No dome balon, minorancis in zûc dal Polo al mâr
Tal mont a son un mont di manifestazions sportivis uficiâls che a partecipin selezions di minorancis, nazions cence Stât o regjons membris di Stâts federâi. Par esempli i Artic winter games, che si davuelzin dal 1970 tai paîs dal Circul polâr Artic. Chest an a son tignûts intai Nordest Territories dal Canadà. Insiemit ai parons di cjase a jerin lis selezions di Alaska, Groenlandie, Northern Alberta (Canadà), Nunavik e Nunavut (dulà che a vivin i eschimês, clamâts Inuit, dal Canadà), Samiland (o Laponie), Yamalo-Nenets (Russie) e l’inomenât Yukon (Canadà). I zuiadôrs si disfidin, par esempli, tal schi, dog mushing, curling e zûcs tradizionâi Iniut. Par lis isulis a son invezit i Island Games. Si davuelzin dal 1985 ta lis isulis membris da la associazion Iga (Island games association), par esempli Wight (Grande Bretagne) o Gotland (Svezie) fint a lis isulis Faroe (Danimarcje). Tal 2007 la manifestazion, une sorte di mini Olimpiade estive, si è tignude a Rodi (Grecie), tal 2009 invezit in Åland (Finlandie). Fint cumò la selezion di Jersey (Grande Bretagne) e je la plui fuarte da la storie dai Island Games, cun 372 medaiis di aur vinçudis. (D. F.)


text:
Giornale radio
VUÊ O FEVELìN DI…
Un program di atualitât, costum, culture e societât, in onde ogni dì: dal lunis al vinars, aes 11.10 di buinore (par dîs minûts) e daspò misdì aes 15.15.
L'appuntamento quotidiano in lingua friulana. 10 minuti la mattina alle 11.08 per mettere a fuoco un problema, con l'aiuto degli ospiti, o per segnalare una novità; 15 minuti il pomeriggio, dalle 15.15 alle 15.30 sull'attualità culturale in Friuli.
PROGRAMS PAR FURLAN – h 11.09
LUNIS AI 27 DI JUGN Miercus stât a Udin e je stade presentade la otave edizion di "SunS Europe", ven a stâi il festival des arts intes lenghis minorizadis che chest an si davuelzarà di joibe ai 30 di Jugn fintremai ai 26 di Novembar, cun undis events e une trentine di ospits, cjapant dentri ancje vot comuns dal Friûl. Duncje art, contaminazion, talent, plurilinguisim e creativitât a saran come simpri tal centri di chest contest artistic, metût adun de Cooperative di Informazion Furlane cul jutori de Regjon, de Arlef, dal Comun di Udin e de Fondazione Friuli, insiemi cul istitût basc Etxepare. A tornaran cussì in regjon musiche, cine, teatri e leterature, simpri intes lenghis minoritariis dal Vecjo Continent. La anteprime, in colaborazion cul CEC di Udin, e sarà al Cine Visionario cu la proiezion dal film catalan "Alcarràs" che al à vinçût l'Ors di aur al Festival di Berlin; invezit, il conciert finâl si davuelzarà tal Teatri Gnûf Giovanni da Udine ai 26 di Novembar. Ospit: Leo Virgili, diretôr artistic di SUNS Europe.
MARTARS AI 28 DI JUGN La mancjance di aghe di chest periodi e je simpri plui un probleme di atualitât une vore impuartant ancje in F-VJ. Di fat, la tiere sute e la mancjance di ploie dai ultins sîs mês no si regjistrave di almancul dîs agns, cui cjadins di mont che a àn il 70% di aghe di mancul e cul Tiliment ancje chel a sut. Une situazion che e sta metint in grande dificoltât e in zenoglon la agriculture e chei che a tirin sù lis bestiis, cui Consorzis di Bonifiche che a son obleâts a razionâ la aghe, e cu lis associazions di categorie tant che la CIA dal F-VJ simpri plui preocupadis. Il president de CIA F-VJ Franco Clementin, di resint al à fintremai declarât che lis istituzions e lis parts in cause a àn pierdût 20 agns cence fâ nuie e che duncje cumò bisugne cjapâ in man la situazion cun urgjence e viodi cemût frontâ il probleme. Par esempli, fasint ce che di agns incà a fasin intal Nord de Europe, o ben la "bacinizazion" de idrografie a nivel regjonâl. Ospit: Franco Clementin, President CIA F-VJ.
MIERCUS AI 29 DI JUGN A son pardabon impuartants i dâts dal marcjât des cjasis in F-VJ pal 2021, certificâts de Agjenzie des jentradis che e à cjapât za di timp lis funzions de ex Agjenzie dal Teritori (Catastic e OMI). A son stâts publicâts cussì, come ogni an, i rapuarts sul andament des venditis des cjasis a nivel talian e regjonâl. Duncje, in F-VJ a son stadis 17.500 lis venditis totâls, numar che no si viodeve di almancul 15 agns incà. A tirâ il setôr e je la ex provincie di Udin cun 7.784 venditis che a rapresentin il 44,5% di dute la regjon. Ben ancje lis secondis cjasis pal turisim cun Lignan, Tarvis e Sapade che insiemi a fasin cuasi il 20% dal totâl. La ex provincie di Udin tal insiemi e fâs segnâ un 30,9% in plui a pet dal 2020 e il 23,12% rispiet al 2019. Ospit: Leonardo Piccoli , Vicepresident nazionâl de FIAIP (Federazion Taliane dai Agjents Imobiliârs professioniscj), cun deleghe al turistic.
JOIBE AI 30 DI JUGN Grancj risultâts pai laureâts de Universitât dal Friûl che, dopo dome un an de lauree trienâl, a cjatin lavôr intal 79,2% dai câs, cuintri de medie taliane dal 74,5%. Po dopo, a son plui alts in confront cu la medie taliane ancje i dâts dai laureâts de magjistrâl. Simpri a un an de lauree, in chest câs, al va subit a vore l'85,2% di lôr, a pet di une medie taliane dal 74,6%. Un valôr che al va sù fintremai al 95% rispiet ae Italie, ferme al 89%, se si considerin i 5 agns daspò de lauree. Dut chest al è saltât fûr di resint tal XXIV (vincjesim cuart) rapuart sul profîl e su la cundizion dai puescj di vore dai laureâts, presentât la setemane stade dal Consorzi interuniversitari Almalaurea che al à cjapât dentri 76 universitâts talianis e che al declare Udin al cuart puest. Ospite: Carla Fioritto dal Career Center Ufici trasferiment tecnologjic e placement de Universitât dal Friûl.
VINARS AL 01 DI LUI Di resint, dal Medi Friûl e je vignude fûr une biele e curiose gnove cun protagonist il cjampanili di Mortean, ven a stâi il tor cu lis cjampanis plui alt de Italie, che al è stât fat sù tant che miniature in scjale fate dute cui modonuts Lego. A realizâ cheste opare alte 2,8 metris al è stât un zovin di 35 agns di Flumignan, Michele Pestrin, di simpri tant apassionât des costruzions cui Lego, che al à fat cognossi di pôc cheste sô realizazion straordenarie in ocasion di un event propit a Mortean, ma che lui al veve za puartade insom tal 2019. Une scomesse, la sô, partide par câs, biel che ogni dì par lavôr al passave e al passe inmò vuê par Mortean, e duncje denant dal cjampanili. Si che, dai vuê e dai doman, une biele dì al à decidût che e jere ore di riprodusi il cjampanili - fat dal architet Pieri Zanin tra il 1955 e il 1959 - in miniature e soredut cu la sô grande passion: i Lego. Ospit: Michele Pestrin, autôr de opare.
LUNEDI 27 GIUGNO Mercoledì scorso a Udine è stata presentata l’ottava edizione di Sun Europe il Festival delle arti in lingua minorizzata che quest’anno si svolgerà da giovedì 30 Giugno al 26 Novembre per un totale di undici eventi e una trentina di ospiti, in otto Comuni del Friuli. Arte, contaminazione, talento, pluralismo linguistico e creatività saranno come sempre le parole d’ordine di questo contenitore artistico organizzato dalla cooperativa Informazione Friulana con la Regione FVG, l'ARLeF, il Comune di Udine e la Fondazione Friuli, assieme anche dell'Istituto Basco Etxepare. Torneranno così in regione musica, cinema, teatro e letteratura declinati nelle lingue minoritarie del Vecchio Continente. L’anteprima, in collaborazione con il CEC di Udine, vedrà la proiezione al Visionario del film catalano «Alcarràs» vincitore dell’Orso d’Oro al festival di Berlino, mentre il concerto finale sarà al Teatro Nuovo Giovanni da Udine il 26 novembre. Ospite : Leo Virgili Direttore artistico SUNS Europe .
MARTEDI 28 GIUGNO La mancanza di acqua è uno dei temi che sta interessando sempre più l’attualità delle ultime settimane. La siccità ha assunto toni drammatici anche per il FVG e l’assenza di pioggia degli ultimi sei mesi non si registrava da decenni con gli invasi della montagna che registrano un meno 70% di quanto dovrebbero essere normalmente e anche il Tagliamento è senza acqua. Una situazione che sta mettendo in ginocchio agricoltura e zootecnia e con i Consorzi di bonifica costretti a razionare l’acqua e con il grido d’allarme delle associazioni di categoria come la CIA del FVG, che per bocca dsel suo presidente Franco Clementin sta sempre più facendo la voce grossa soprattutto sulla necessità che le istituzioni, dopo aver praticamente perso 20 anni di tempo, intervengano e si siedano a un tavolo per valutare strategie concrete di contenimento della carenza idrica, pensando anche a una bacinizazione dell'idrografia regionale, come avviene ad esempio già nel Nord Europa. Ospite : Franco Clementin Pres. CIA Fvg .
MERCOLEDI 29 GIUGNO Sono molto confortanti i dati del mercato immobiliare FVG 2021 certificati dall’Agenzia delle Entrate che ha incorpato l’ex Agenzia del Territorio (catasto e OMI) e che pubblica ogni anno i report trimestrali sull’andamento delle compravendite immobiliari nazionali e le statistiche regionali. Sono state 17.500 le vendite residenziali totali in FVG un numero che non si vedeva da almeno 15 anni. A trascinare il comparto è l’ex provincia di Udine con 7.784 compravendite che rappresentano il 44,5% del totale regionale. Molto bene le seconde case turistiche con Lignano, Tarvisio e Sappada che segnano quasi il 20% delle compravendite complessive territoriali. L’ex provincia di Udine fa segnare un +30,9% sul 2020 ed un +23,12% rispetto al 2019. Ospite : Leonardo Piccoli Vice Presidente Nazionale della FIAIP (Federazione Italiana Agenti Immobiliari Professionali) con delega al Turistico .
GIOVEDI 30 GIUGNO Ottimi risultati per i laureati dell’Università di Udine. A un anno dal conseguimento del titolo, il tasso di occupazione dei laureati triennali del 2020 è del 79,2% contro la media nazionale del 74,5%. Più alti rispetto alla media italiana anche i dati dei laureati magistrali. A un anno dal conseguimento del titolo, il tasso di occupazione del 2020 è del 85,2% contro la media nazionale del 74,6%. Una percentuale che schizza al 95%, rispetto alla media nazionale ferma all’89%, a cinque anni dalla laurea, e che pone Udine al quarto posto in Italia. Tutto questo è emerso di recente dal XXIV Rapporto sul Profilo e sulla Condizione occupazionale dei laureati presentato la scorsa settimana dal Consorzio Interuniversitario AlmaLaurea, che ha coinvolto 76 atenei italiani aderenti. Ospite : Carla Fioritto del Career Center Ufficio trasferimento tecnologico e placement di UniUd
VENERDI 01 LUGLIO Di recente dal medio Friuli è balzata agli onori della cronaca una notizia molto curiosa e singolare che ha visto come protagonista inconsapevole il campanile di Mortegliano, la torre campanaria più alta d'Italia, che è stata riprodotta fedelmente in scala e interamente costruita con mattoncini lego. A realizzare fedelmente la copia alta 2,8 metri è stato un trentacinquenne di Flumignano, Michele Pestrin da sempre molto appassionato del mondo Lego, che ha reso pubblica la riproduzione solamente appunto di recente in occasione di un evento a Mortegliano ma che già dal 2019 aveva completato la sua realizzazione. Una scommessa partita per caso la sua, dalla routine quotidiana, dato che per lavoro si trova ad attraversare ogni giorno Mortegliano in auto. Proprio da quegli incontri cadenzati e obbligati e dalla sua grande passione per le costruzioni lego, è nata l'idea di omaggiare l'edificio progettato dall'architetto Pietro Zanin ed eretto tra il 1955 e il 1959.Ospite: Michele Pestrin che ha fatto l'opera.
PROGRAMS PAR FURLAN h. 15.15
LUNIS AI 27 DI JUGN Al slargje ancjemò di plui i orizonts, al insiore la cualitât des propuestis e al devente festival dai talents zovins, dutune cun afermâts artiscj internazionâi. Numars in cressite par “Carniarmonie” intes colaborazions e inte capacitât di cjapâ 29 Comuns cun 43 concierts – fin ai 10 di Setembar – in 35 localitâts diferentis: dai borcs aes glesiis, aes plêfs, ai cjampeis, dai museus aes salis polifunzionâls, ai palaçs.
MARTARS AI 28 DI JUGN Dopo 14 agns di progjetazions e di lavôrs, al è stât screât di resint il gnûf percors turistic de Grote Gnove di Vilegnove, che al puarte i visitadôrs fin ae maestose Sale Regjine Margarite. Si è coronât cussì il sium dai prins esploradôrs, che za intal 1925 a vevin madressût la ambizion di puartâ il public fin a cuasi 150 metris di profonditât. In curt un implant par tornâ sù, midiant di une galarie di plui o mancul 170 metris, al permetarà di rivâ aes parts plui internis e inmagantis de cavitât.
MIERCUS AI 29 DI JUGN “Storia del Friuli e dei friulani” di Walter Tomada, publicât di Biblioteca dell’Immagine, al è il libri di un popul, de sô tiere, des sôs cundizions di vite, de sô fede religjose e popolâr, di ce che al è sucedût intai siei milenis di storie, de ere glaciâl rivant in dì di vuê. Tomada, dopo agns di studi, ricercje e scriture, nus consegne une opare che e je un lunc, apassionant viaç ae ricercje des lidrîs profondis dal Friûl.
JOIBE AI 30 DI JUGN 35 itineraris che a passin il semicercli des culinis furlanis, dai confins ocidentâi dal Friûl fin ai Cuei Orientâi. Ju à metûts adun Alberto Candolini inte vuide “Colline del Friuli”, publicade di Odòs. A son cjaminadis semplicis, di podê fâ in dutis lis stagjons e justis pes fameis. Descrizions e mapis detaiadis a permetaran a ducj di svicinâsi ae scuvierte di un teritori che, ancje se “daûr di cjase”, al è ancjemò pôc cognossût e frecuentât.
VINARS IL PRIN DI LUI E torne “L’arte non mente”, l’event che, dal 2014, al trasforme il Parc di Sant Svualt intune vetrine artistiche, un spazi dulà incressi ideis, libertât vitâl e oportunitâts. Dopo doi agns di polse par vie de pandemie, il Parc al darà acet fin al mês di Setembar a mostris, performances e incuintris. Par chel che al inten lis arts visivis, la edizion 2022, che e à par titul “Sotto cieli laterali”, e proponarà, dal Prin ai 23 di Lui, apontaments di art contemporanie creâts pal lûc - che al ospitave l’ospedâl psichiatric - e la ocasion.
LUNEDÌ 27 GIUGNO Allarga ancor di più gli orizzonti, accresce la qualità delle proposte e si fa festival dei giovani talenti, insieme con affermati artisti internazionali. Numeri in crescita per “Carniarmonie” nelle collaborazioni e nella capacità di coinvolgere 29 Comuni con 43 concerti – fino al 10 settembre – in 35 diverse località: dai borghi alle chiese alle pievi, agli alpeggi, dai musei alle sale polifunzionali, ai palazzi.
MARTEDÌ 28 GIUGNO Dopo 14 anni di progettazioni e lavori è stato inaugurato di recente il nuovo percorso turistico della Grotta Nuova di Villanova, che conduce i visitatori fino alla maestosa Sala Regina Margherita. Si è coronato così il sogno dei primi esploratori, che già nel 1925 avevano maturato l'ambizione di portare il pubblico fino a quasi 150 metri di profondità. Presto un impianto di risalita, tramite una galleria di circa 170 metri, consentirà di raggiungere le parti più interne e affascinanti della cavità.
MERCOLEDÌ 29 GIUGNO “Storia del Friuli e dei friulani” di Walter Tomada, edito da Biblioteca dell’Immagine, è il libro di un popolo, della sua terra, delle sue condizioni di vita, della sua fede religiosa e popolare, di cosa è accaduto nei suoi millenni di storia, dall’era glaciale al giorno d’oggi. Tomada, dopo anni di studio, ricerca e scrittura, ci consegna un’opera che è un lungo, appassionante, viaggio alla ricerca delle radici profonde del Friuli.
GIOVEDÌ 30 GIUGNO 35 itinerari che percorrono il semicerchio delle colline friulane, dai confini occidentali del Friuli fino ai Colli Orientali. Li ha raccolti Alberto Candolini nella guida “Colline del Friuli”, pubblicata da Odòs. Si tratta di camminate semplici, da potersi svolgere in tutte le stagioni e adatte a famiglie. Dettagliate descrizioni e minuziose mappe permetteranno a tutti di avvicinarsi alla scoperta di un territorio che, benché “dietro casa”, è ancora oggi poco noto e frequentato.
VENERDÌ 1 LUGLIO Torna “L’arte non mente”, l’evento che, dal 2014, trasforma il Parco di Sant’Osvaldo in una vetrina artistica, uno spazio dove accrescere idee, libertà vitale e opportunità. Dopo due anni di pausa, dovuti alla pandemia, accoglierà fino a settembre mostre, performance e incontri. Per quanto riguarda le arti visive, l’edizione 2022, dal titolo “Sotto cieli laterali”, proporrà, dal 1° al 23 luglio, appuntamenti di arte contemporanea creati specificatamente per il luogo, che ospitava l’ospedale psichiatrico, e l’occasione.
TI PODARÈS INTERESSÂ ANCJE
OBIETTIVO FRIULI
CASA FRIULI
ROTOCALCO INCONTRI
SCOLTE E DISCJAME LIS PONTADIS
-
A CURA DI
ANTONIA PILLOSIO E ARIANNA ZANI
-
AL MICROFONO
ENRICO TURLONI ED ERIKA ADAMI
-
CONTATTI
Tel: +39 040 7784389
antonia.pillosio@rai.it
Tel: +39 0432 627656
arianna.zani@rai.it


text:
Dree Maron (Pordenon 1474 – Rome 1527), di zovin al fo mestri di gramatiche in Vençon e in Glemone. Lis cronichis lu definissin un dai plui innomenâts leterâts dal so timp, tant che a scrivin di lui cun grande amirazion il poete talian Lodovico Ariosto e ancje il storic Pauli Giovio, tal so compendi su lis vitis dai oms plui impuartants de sô ete. Umanist, cjantôr, poete, Maron al fo cussì tant brâf che il cardinâl Ippolito d’Este lu volè inte Cort di Ferrare, e il pape Leon X de’ Medici prime e po dopo Clemente VII a Rome. A disin di lui che al jere straordenari a inventâsi sul moment poesiis par latin in metriche perfete. La straordenarie e rarissime edizion de Hypnerotomachia Poliphili* publicade inte buteghe di Aldo Manuzio intal Dicembar dal 1499, e puarte intal frontespizi un epigram latin firmât di lui. (*romanç alegoric dal 1500 restât famôs, ndr). ❚
Sindic jo mame / “La nestre int no à mai molât. Covente fâ, no lamentâsi, par saltâ fûr dal pantan”Walter Tomada
Alessandro Marangoni: la Aclif e deventarà istituzion di riferiment pai furlans “La Assemblee dai sindics furlans e je une realtât necessarie. E cul timp e deventarà ancjemò di plui un pont di riferiment pe identitât de nestre int”. Al è sigûr di chest Alessandro Marangoni, prin citadin di Dartigne, che al crôt tant inte Aclif […] lei di plui +
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
Ricorence / Pier Pauli Pasolini om contraditori e segnâl di contradizionPre Toni Beline
Tal centenari de muart di Pier Pauli Pasolini o ripuartìn a tocs la tierce part dal libri scrit di Antoni Beline tal 1993 ‘Trilogjie tormentade’, che e rivuarde propit il poete di Cjasarse I. RISPIETÂ IL MISTERI DAL OMLa sience plui dificile e je la cognossince di se stes. E se al è grivi cognossi […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +


text:
Massime in moments di crisi economiche, là che si resone su lis spesis di taiâ, a saltin fûr progjets che a volaressin «razionalizâ» l’implant aministratîf dal stât. Propit su la fonde di cheste logjiche, diviers rapresentants politics olandês, là che il guvier al è daûr a cirî la strade miôr par cjatâ fûr altris risorsis, a àn proponût di meti man al implant dal stât cu la riduzion dal numar des provinciis che, in dì di vuê, a son dodis.
LIS IPOTESIS_ I plui cjalts ta cheste direzion a son i liberâi dal moviment Democraten 66 che a proponin la union di diviersis provinciis in maniere di formâ cuatri grandis regjons. I verts (GroenLinks), invezit, a volaressin meti sù siet provinciis cu la fusion tra diviersis aministrazions distretuâls des aghis e provinciâls. Posizions similârs si lis cjate ancje framieç di rapresentants dal partît laburist (Partij van de Arbeid) tant che la ex ministre dal interni Guusje ter Horst.
Tra lis propuestis fatis indenant si cjate ancje chê de fusion des provinciis de Frisie, di Groninghe e di Drenthe. Dal 1992 indenant, chestis trê provinciis a gjestissin dai servizis in comun, ma i guviers locâi a àn smentît che su la taule a sedin dai progjets di fusion.
LA MOBILITAZION_ Chel istès in Frisie si à inviade une mobilitazion par impedî che des peraulis si passi ai fats. In prime linie ta cheste bataie si à metût il Frysk Nasjonale Partij (Partît Nazionâl Frison) che al à presentât intal Parlament provinciâl dôs iniziativis che a àn chê di difindi la autonomie provinciâl de Frisie. Di une bande si domande un referendum popolâr là che la comunitât frisone e puedi palesâ la sô posizion sul argoment. Di chê altre, invezit, si propon une riforme che e puarti a di un aument des competencis in man ae aministrazion locâl.
Cuintri dai progjets par eliminâ la provincie si son mots ancje altris sogjets frisons, tant che il Ried fan de Fryske Beweging che su cheste cuestion al à inviât une petizion su internet alì de direzion www.foarfryslan.nl .
LIS RESONS_ Cualis sono lis resons daûr di cheste mobilitazion? La union des trê provinciis e puartarès, cemût che si à viodût in altris situazions, a centrâ la atenzion aministrative, culturâl e economiche su la aree plui fuarte e popolose che, ta chest câs, e je la citât di Groninghe. Dut câs, ce che si conteste plui a fuart al è che la Frisie e rapresente une comunitât cuntune identitât nazionâl, une culture e une lenghe divierse rispiet al rest dai Paîs Bas. La eliminazion de provincie e riscjarès, duncje, di eliminâ il status di couficialitât dal frison, di menaçâ l’implant plurilengâl dal insegnament e l’ûs de lenghe proprie intes aministrazions publichis e inte justizie. Une prospetive che e ven viodude cuntune vore di preocupazion di une buine part de comunitât frisone.
A cjapâ posizion e je stade ancje la Aleance Libare Europeane – che e met adun diviers partîts nazionaliscj e autonomiscj europeans – che e marche cemût che no sedi la prime volte che in Europe lis aministrazions centrâls a cirin di indebolî lis nazions cence stât cul provâ a colpî il lôr nivel di autoguvier.
Carli Pup
TERITORIS – INTERNAZIONÂL. Mobilitazion in Frisie par difindi la autonomie provinciâl............
Massime in moments di crisi economiche, là che si resone su lis spesis di taiâ, a saltin fûr progjets che a volaressin «razionalizâ» l’implant aministratîf dal stât. Propit su la fonde di cheste logjiche, diviers rapresentants politics olandês, là che il guvier al è daûr a cirî la strade miôr par cjatâ fûr altris risorsis, a àn proponût di meti man al implant dal stât cu la riduzion dal numar des provinciis che, in dì di vuê, a son dodis.


text:
La storie di Plodn/Sapade fintremai al 1852 e je peade a strent cul Friûl e propit in virtût di chest leam i Sapadins no àn mai acetât dal dut il passaç al Venit. Un prin tentatîf, lât a clâr, di tornâ cul Friûl al puarte la date dal 1966: il referendum fat tes fameis al contave il 98% a pro di cheste propueste. La politiche e reste sorde ancje a une gnove bataie inviade tai agns Setante.
Lis resons di cheste sielte dai Sapadins a son no dome storichis, ma ancje culturâls e afetivis: la variant dialetâl sapadine e je un grum dongje al Tamavuês e al Sauran (Tamau e Sauris: isulis linguistichis di riunde todescje dal Friûl), inmò vuê Sapade e fâs part de Arcidiocesi di Udin, lis societâts sportivis sapadinis a son dutis iscritis tai comitâts furlans, plui part dai contats de int a cjalin viers la valade dal Dean e al Friûl pluitost che al Venit.
Il timp al passe e la voie di Friûl e cres, al nas un comitât che al met in vore la idee di inviâ un referendum costituzionâl seont i detâts dal ex articul 132 de Costituzion; il prin pas, tal 2007, la racuelte di firmis par inviâ il referendum che in doi dîs a ‘nt tire dongje ben 460 (60 in plui di chês proviodudis par un paîs di 1200 di lôr).
In gracie di chest tal 2008 i sapadins a son clamâts, cul Referendum, a meti neri su blanc la proprie posizion. La partecipazion straordinarie, tra i 1199 cun dirit di vôt, e rive al 75,3%. La cronache e segne 860 pal Sì, 41 pal No, 1 schede nule e 1 blancje (SI 95% – NO 4,9%).
Tal 2009 il consei provinciâl di Udin al fâs bon un ordin dal dì dulà che si impegne a judâ dutis lis iniziativis che a tindin a fâ tornâ Sapade al Friûl.
A doi agns dal referendum ancje la provincie di Belun cuntun document e da mandât al President di fâ dut ce che al covente par podê meti in pratiche la volontât dai sapadins.
Al passe cualchi mês e i tocje al consei regjonâl dal Friûl-V. J. fâ buine une mozion a pro dal passaç di Sapade al Friûl.
Dongje di chescj ats, che di sigûr i dan un poc, al tocje di movi la politiche dai batons, chê che e decît e il Comitât si môf e al cjate tal senadôr Saro il jutori par puartâ il dissen di leç n. 1126 inte Prime Comission Afârs Costituzionâi dal Senât Talian. E je stade fate la prime discussion e po cumò dut al è fermât par vie che a son in spiete dal parê des regjons e une verifiche de coretece de sielte de procedure di leç ordenarie.
Celestino Vezzi
ATUALITÂT – Voie di tornâ............
La storie di Plodn/Sapade fintremai al 1852 e je peade a strent cul Friûl e propit in virtût di chest leam i Sapadins no àn mai acetât dal dut il passaç al Venit. Un prin tentatîf, lât a clâr, di tornâ cul Friûl al puarte la date dal 1966: il referendum fat tes fameis al contave il 98% a pro di cheste propueste. La politiche e reste sorde ancje a une gnove bataie inviade tai agns Setante.


text:
Comission pai obietîfs didatics OLF-ARLeF
Chenti si cjatin documents fats bogns de Comission pai obietîfs didatics istituide dal OLF tal 2003 e confermade de ARLeF tal 2005.
Chest al è il document burît fûr dal OLF tal 2004 e che al da indicazions in mert a lis azions che si varessin di meti in pîts, daûr e in rispueste a la Leç 482/99 (Normis in materie di tutele des minorancis linguistichis storichis). Il document al è il prodot di une colaborazion jenfri lOLF, lUfici scolastic regjonâl dal Friûl-Vignesie Julie e la Universitât dai studis di Udin. I membris de comission che lu àn scrit a jerin:
Adrian Ceschia OLF
Silvana Fachin Schiavi OLF
Bruno Forte OLF
Maria Carminati Ufici scolastic regjonâl pal FVJ
Odorico Serena Ufici scolastic regjonâl pal FVJ
Alessandra Burelli Universitât dai studis di Udin
Franco Fabbro Universitât dai studis di Udin


text:
AGNUL M. PITTANA AGNUL DI SPERE
35me edizion
Biblioteche Civiche “Don Gilberto Pressacco” – Sale Conferencis
SPIETANT IL SAN SIMON Presentazion dai cinc finaliscj de 35me edizion dal premi leterari in lenghe furlane. Cu la presince de Jurie.
Martars ai 28 di Otubar a lis 8.00 di sere
LA PRESENZA ASSENTE. Pensare Franco Marchetta, nel Friuli di oggi – Il “Premi San Simon” per rileggerlo
Leturis di tocs des oparis leterariis in lenghe furlane di Franco Marchetta. Cun Umberto Alberini e Alberto Soramel
Consegne dai atestâts di frecuence dal tierç cors di lenghe e culture furlanis, inmaneât de Societât Filologjiche Furlane adun cul Sportel di lenghe furlane dal Comun di Codroip Cerimonie di consegne de 35me EDIZION DAL PREMI LETERARI IN LENGHE FURLANE SAN SIMON
O fasìn cont su la sô presince, la ocasion e je buine par saludâlu cuntun MANDI!